钦定古今图书集成/明伦汇编/氏族典/第277卷 > 王忬
## 钦定古今图书集成/明伦汇编/氏族典/第277卷 > 王忬

按《明外史王忬传》：“忬字民应，太仓人。父倬，南京兵部
右侍郎，以谨厚称。忬举嘉靖二十年进士，授行人，迁
御史，出视河东盐政，以疾归。已，起按湖广，复按顺天。
二十九年，俺答大举犯古北口，忬奏言潮河川有径
道，可达通州，因疾驰至通，为守御计。副都御史王仪
镇通州，御史姜廷颐劾其不职。帝命逮仪，而超擢忬”
右佥都御史代之。寻出抚山东。浙江。倭起，命忬提督
军务，巡视浙江及福建漳、泉二府。进右副都御史，巡
抚大同。秋防事竣，就加兵部右侍郎。三十八年，把都
儿、辛爱数部屯会州，挟朵颜为乡导，将西入，声言东。
忬遽引兵东。寇乃以其间由潘家口入，渡滦河而西，
大掠遵化、迁安、蓟州、玉田，京师大震。御史方辂劾忬
“失策者三，可罪者四”，遂命逮忬下诏狱，论斩。明年冬，
死西市。